Van Reenenspas op die N3 gesluitFoto: ER24 Die ongelukke is glo weens swak sig in die gebied veroorsaak. Die snelweg tussen Gauteng en KwaZulu-Natal is tans in beide rigtings vir verkeer gesluit. Con Roux, woordvoerder van die N3 Tolkonsessie, het gesê drie ongelukke, waarin 20 voertuie betrokke was, het binne 3 km van mekaar op die Van Reenenspas plaasgevind. Een vrou is oorlede.